
CONCLUZII: 


e Structurile şi comandanții cu atribuţii pe linia 
securităţii informaţiilor clasificate, în cadrul 
conducerii şi desfăşurării activităţii forțelor 
participante la misiunile în afara teritoriului 
național, răspund de realizarea măsurilor de 
protecţie, prevenire şi de cercetare a cazurilor 
suspecte de a constitui incidente de securitate 
cu privire la informaţiile clasificate înainte, pe 
timpul şi după încheierea acestui tip de 
misiuni. 


e Personalul participant la misiuni care deține sau 
are acces la informaţii clasificate pentru îndepli- 
nirea sarcinilor de serviciu are obligația de a-şi 
însuşi şi respecta prevederile actelor normative 
în vigoare, precum şi de a manifesta vigilență şi 
responsabilitate în păstrarea confidenţialității 
informaţiilor la care are acces, atât pe timpul 
pregătirii şi desfăşurării misiunii, cât şi după 
îndeplinirea acesteia, în baza angajamentului de 
confidenţialitate semnat de fiecare la acordarea 
documentelor de acces la informaţii clasificate. 


În procesul de gestionare a securităţii informaţiilor 
clasificate sunt implicate toate forțele participante la 
misiunile de menţinere a păcii sau la acţiunile desfă- 
şurate în cadrul NATO, misiuni pe care voi denumi 
generic „misiuni în afara teritoriului naţional". Fiecărei 
persoane implicate în acest proces, de la personalul 
participant, deţinător (utilizator) de informații şi până la 
structurile cu atribuţii de conducere a forțelor no- 
minalizate pentru îndeplinirea acestor misiuni, îi revin 
diferite responsabilități şi atribuţii în domeniul pro- 
tecției informațiilor clasificate. Aceste responsabilități 
şi atribuţii se exercită pe toate durata misiunii, începând 
de la faza de pregătire a misiunii în ţară, pe timpul 
desfăşurării acesteia şi până la terminarea misiunii 
(extracția forțelor). 

De protecţia informaţiilor clasificate, în misiunile 
de menţinere a păcii şi în misiunile în cadrul NATO, 


sunt răspunzătoare următoarele structuri şi/sau funcții, 
în limita atribuțiilor funcționale: structurile cu atribuții 
pe linia conducerii forțelor participante; comandanții/ 
şefii structurilor participante la misiune; structurile de 
securitate sau responsabilul cu protecția informaţiilor 
clasificate din cadrul unităţilor participante; personalul 
care încadrează Compartimentul Documente Clasifi- 
cate; personalul deţinător de informaţii clasificate. 
Responsabilităţile acestor structuri rezultă din preve- 
derile actelor normative, în vigoare la momentul res- 
pectiv, emise de Ministerul Apărării Naţionale şi din 
legislaţia naţională în domeniul protecției informaţiilor 
clasificate. 

Comandantul desemnat al structurii care urmează 
să execute misiuni în afara teritoriului național, răs- 
punde de realizarea măsurilor de protecție a informa- 
țiilor clasificate pe care le deţin şi gestionează în cadrul 

structurii proprii şi execută următoarele activități: 
solicită structurilor abilitate efectuarea de verificări 
pentru avizarea eliberării documentelor de acces la 
informaţii clasificate pentru personalul propriu; include 
întregul personal într-un sistem permanent de pregătire 
şi perfecţionare în domeniul protecţiei informațiilor 
clasificate; aprobă documentele pentru organizarea şi 
administrarea protecției informaţiilor clasificate întoc- 
mite de structura de securitate; stabileşte modul de 
asigurare a protecţiei informaţiilor clasificate în cadrul 
structurii proprii de către personalul autorizat şi struc- 
tura de securitate; evaluează şi transmite sub forma 


unor lecţii învăţate, activitatea de protecţie a infor- 
maţiilor clasificate desfăşurată în teatrul de operații/ 
misiune, cât şi incidentele de securitate şi riscurile la 
adresa protecţiei informaţiilor clasificate. 

Personalul implicat direct în activitatea de gestio- 
nare a informaţiilor clasificate şi, aici, ne referim, în 
principal, la personalul care încadrează compartimentul 
documente clasificate al structurii, execută activitățile 
prevăzute de normele în vigoare privind protecţia 
informaţiilor clasificate în Armata României cu parti- 
cularitățile specifice pe timpul misiunilor în afara 
teritoriului naţional. 


1. Controlul activităţii privind protecţia informaţiilor/documentelor clasificate 


Activitatea de control are drept scop identificarea, 
eliminarea şi contracararea oricăror riscuri de secu- 
ritate care ar duce la compromiterea, divulgarea, dis- 
trugerea sau sustragerea informațiilor clasificate. 

Pentru prevenirea scurgerii de informaţii clasifi- 
cate deţinute de structurile care execută misiuni în 
afara teritoriului naţional, se desfăşoară în mod plani- 
ficat activități de control de către structurile cu atribuţii 
de reglementare şi control în domeniul protecţiei infor- 
mațiilor clasificate din M.Ap.N. şi de către structurile 
de securitate proprii. 

Activităţile de control se execută în cele trei etape 
ale misiunii, în perioada de pregătire a misiunii, pe 
timpul executării şi după terminarea acesteia şi au ca 
scop: evaluarea eficienţei măsurilor concrete de pro- 
tecție adoptate în conformitate cu Programul de preve- 
nire a scurgerii de informaţii clasificate întocmit de 


structura participantă la misiune; identificarea vulne- 
rabilităților existente în sistemul de protecţie a infor- 
mațiilor clasificate, care ar putea duce la compromite- 
rea acestora, în vederea luării măsurilor de prevenire 
necesare; luarea măsurilor de remediere a deficienţelor 
şi de îmbunătăţirea cadrului organizatoric şi funcţional 
la nivelul structurii; constatarea cazurilor de nerespec- 
tare a normelor de protecţie a informaţiilor clasificate 
şi aplicarea sancţiunilor contravenţionale, sau după 
caz, sesizarea organelor de urmărire penală, în situația 
în care fapta constituie infracțiune. 

Finalitatea acţiunilor de control, se constituie într- 
un ansamblu de măsuri şi recomandări menit să asi- 
gure operativitatea şi perfecționarea cadrului organiza- 
toric şi funcțional la toate structurile şi nivelurile de 


clasificate. 


2. Pregătirea pe linia protecţiei informaţiilor clasificate a personalului 
care participă la misiuni în afara teritoriului naţional 


Pregătirea personalului din unităţile destinate să 
execute misiuni în afara teritoriului naţional, fie de 
menținere a păcii, fie în cadrul NATO, în domeniul 
protecţiei informaţiilor clasificate, constituie o formă 
de educaţie de securitate obligatorie şi se execută cu 
întregul personal participant la misiune. 

Pregătirea personalului este organizată şi condusă, 
potrivit atribuțiilor specifice, de către structura de 
securitate a unităţii participante la misiune şi se reali- 
zează atât pe timpul pregătirii misiunii cât şi pe timpul 
executării acesteia. 

Obiectivele, domeniile, etapele şi formele de 
pregătire, sunt cuprinse în Planul specific de pregătire 
a personalului întocmit de structura de securitate. 
Pregătirea se realizează diferențiat pe categorii de 
personal, în funcţie de nivelul cel mai înalt de 


secretizare a informaţiilor la care are acces şi potrivit 
funcţiei pe care este încadrat. 

2.1. Protecţia fizică a informaţiilor în cadrul 
structurilor care execută misiuni în afara terito- 
riului național 

Acest lucru, implică, ca structurile militare partici- 
pante în teatrele de operaţii să acorde o importanță 
cuvenită acestui domeniu (protecţia fizică sau secu- 
ritatea fizică conform concepţiei NATO) al gestionării 
informaţiilor clasificate, indiferent de sursă, ţinând cont 
de faptul că locaţia în care sunt dispuse forțele (tabăra 
militară), prin însăşi construcţia şi consistenţa ei, este 
supusă unor mari riscuri de securitate. În consecinţă, se 
impune adoptarea celor mai optime măsuri de asigurare 
a protecției fizice a informaţiilor clasificate deţinute de 
aceste structuri. 


A 


Autorul este doctorand al Universităţii Naţionale de Apărare „Carol I” în domeniul „Științe militare şi 

informaţii”, în care calitate acesta este preocupat de aprofundarea cercetării ştiinţifice în arealul securității 


informaţiilor militare, în special, în ce priveşte riscurile de securitate informaţională şi găsirea de posibile 
măsuri de prevenire a acestora şi protecția fizică a persoanelor, infrastructurilor informatice şi 
documentelor care fac obiectul acestui domeniu. 

În cadrul operaţiilor de menţinere a păcii şi a 
activităților organizate de NATO, forțele româneşti 
participante trebuie să gestioneze atât documente şi 
informaţii naţionale clasificate, cât şi informații NATO 
clasificate sau informaţii ale altor structuri participante. 

Planul de protecție fizică a informațiilor naţionale 
clasificate reprezintă documentul unic prin care se 
stabilesc căile şi modalitățile de realizare a protecţiei 
fizice a obiectivului (taberei) ca ansamblu (bunuri 
materiale, persoane, informaţii clasificate). 

În concepţia NATO „securitatea fizică reprezintă 
ansamblul reglementărilor, normelor şi măsurilor care 
au drept scop prevenirea accesului neautorizat la 
informaţii clasificate NATO, precum şi a oricăror situ- 
ații, împrejurări sau fapte de natură să pericliteze ori 
să compromită securitatea şi integritatea acestora". 

Standardele naţionale de protecţie a informaţiilor 
clasificate în România au fost generate şi adoptate 
astfel încât să poată răspunde atât nevoii de securitate 
proprii cât şi în acțiunile la care structuri militare ale 
Armatei Române participă alături de structuri similare 
NATO, potrivit angajamentelor asumate, şi sunt în 
concordanță cu documentele NATO privind securi- 
tatea. Se desprinde cu uşurinţă faptul că majoritatea 
măsurilor legate de protecția fizică a informațiilor 
clasificate, sunt similare, fie că sunt naţionale sau 
NATO. 

În Armata României, prin structura desemnată, s-a 
stabilit ca, în reglementarea protecţiei informațiilor 
clasificate să se realizeze corespondenţa cu securitatea 
informaţiilor NATO clasificate, un exemplu fiind pro- 
blematica zonelor de securitate şi a condiţiilor de 
păstrare a informaţiilor. Există şi particularităţi speci- 
fice pentru informaţiile NATO clasificate, acestea fiind 
explicitate pentru fiecare caz în parte. 

După cum am precizat anterior, aici se vor aborda 
probleme legate de zonele de securitate, controlul 
accesului, măsurile de protecţie fizică efectivă, măsuri 
de protecţie în condiţii de luptă, precum şi alte aspecte 
ale protecției fizice, punând accentul în special pe 
particularitățile specifice teatrelor de operaţii din afara 
teritoriului național. 


2.2. Măsuri de protecţie a 
clasificate în condiţii de luptă 

Condiţiile în care forţele din teatrele de operaţii îşi 
desfăşoară activităţile, pot fi pe deplin considerate con- 
diții de luptă chiar dacă, de foarte multe ori, misiunile 
ce se execută nu sunt specifice conflictului conven- 
tional. Protecția fizică a informațiilor clasificate națio- 
nale şi NATO în condiții de luptă este obligatorie şi se 
asigură continuu. 

Cerinţele minime pentru protecţia fizică a infor- 
mațiilor clasificate naţionale şi NATO în condiţii de 
luptă, pot fi suplimentate în funcţie de condiţiile locale 
iar dacă timpul şi condițiile permit, se întăresc prin 
punerea în practică a cerinţelor privind crearea de zone 
asigurate tehnic cu caracter permanent. 

Protecţia fizică a informaţiilor clasificate naționale 
şi NATO în condiţii de luptă se concretizează în urmă- 
toarele acțiuni: plasarea zonelor de securitate într-o 
zonă controlată, împrejmuită cu mijloace la dispoziţie; 
accesul în zona controlată se face printr-un singur 
punct de intrare/ieşire, păzit permanent; accesul în 
zona controlată este permis numai acelor persoane 
cărora le este absolut necesar pentru îndeplinirea atri- 
buţiilor de serviciu şi care prezintă documente cores- 
punzătoare de acces; ținerea unei evidențe obligatorii a 
intrărilor şi ieşirilor persoanelor în/din obiectiv; în 
zonele de securitate se află permanent cel puțin două 
persoane autorizate; întocmirea planurilor de evacuare 
şi de distrugere, în caz de urgență, a materialelor 
clasificate, actualizate în funcție de condițiile locale; 
utilizarea de containere de transport şi păstrare care să 
îndeplinească cerinţele de protecţie autorizate; atunci 
când nu sunt folosite, documentele, materialele sau 
echipamentele se depozitează în containere autorizate. 

Principalele măsurile de protecţie anterior mențio- 
nate, împreună cu celelalte măsuri de prevenire a 
scurgerii de informaţii clasificate, sunt cuprinse în 
Programul de prevenire a scurgerii de informaţii şi 
Planul de protecţie fizică, ce se întocmesc de către 
structura de securitate şi fac parte integrantă din anexa 
la Planul operaţiei (OPLAN) - Informaţii, componenta 
referitoare la siguranţa operației. 


informaţiilor 


3. Protecţia documentelor clasificate şi controlul acestora 


Protecţia se realizează în general, prin aplicarea 
măsurilor de protecţie fizică asupra C.D.C-ului şi 
protecţia personală prin măsuri specifice de către cei 
care le deţin şi mânuiesc pe timpul folosirii lor în 
scopul îndeplinirii sarcinilor de serviciu sau a misiu- 
nilor încredințate, precum şi prin respectarea cu stric- 
tete a regulilor de gestionare şi lucru cu acestea de 
către întreg personalul. Lăsarea nesupravegheată a 
documentelor clasificate pe timpul utilizării lor este 
strict interzisă indiferent de situaţie, motive sau 
împrejurare. Întrucât, în astfel de misiuni, se utilizează 


informaţiilor transmise, iar legătura cu eşaloanele su- 
perioare din ţară se realizează prin canale de comu- 
nicaţii care trebuie protejate, în teatrele de operaţii se 
folosesc sisteme criptografice pentru acoperirea cripto- 
grafică a informaţiilor vehiculate prin mijloacele de 
transmisiuni şi canalele de comunicaţii. Cheile cripto- 
grafice pentru aceste sisteme, se păstrează la C.D.C. în 
container separat de celelalte documente clasificate şi 
sunt utilizate şi manipulate în afara acestuia numai de 
către personal autorizat în acest scop. 

Pe timpul misiunii, responsabilul cu securitatea 
informaţiilor execută verificarea lunară a existenţei 
documentelor clasificate, a sistemelor criptografice 
aflate în funcțiune, cheilor de lucru, mediilor de sto- 
care a informaţiilor şi a literaturii militare. La finaliza- 
rea misiunii, rezultatele controalelor şi concluziile reie- 
şite se înaintează ierarhic structurilor superioare cu 


clasificate. Una dintre cele mai simple măsuri de 


protecție a documentelor este ca fiecare persoană 
deţinătoare să-şi verifice documentele aflate în eviden- 
ţa personală de fiecare dată când le predă la CDC, 
după înapoierea din orice misiune, şi săptămânal. De 
asemenea, în afara controlului executat de structura de 
securitate, lunar fiecare şef nemijlocit este obligat să 
execute cu responsabilitate controlul existenței docu- 
mentelor deţinute de subordonați şi să îl consemneze 
în registrele de evidență personală a acestora. 


4. Evidenţa, diseminarea şi păstrarea documentelor clasificate 
primite de la NATO şi/sau de la partenerii de coaliţie 


Pe timpul misiunilor în afara teritoriului naţional, 
la structura care acționează în cadrul unei coaliții 
multinaționale sau în cadrul Alianţei este obligatoriu ca 
în cadrul C.D.C.-ului să se organizeze şi evidenţa 
documentelor clasificate primite de la partenerii de 
coaliție/alianță. 

Evidenţa documentelor primite de la structurile 
din cadrul coaliției/alianţei se ţine separat de docu- 
mentele clasificate naţionale. Diseminarea documen- 
telor NATO clasificate, în cadrul unei structuri mili- 
tare, se realizează de către C.D.C conform rezoluţiei 
comandantului eşalonului. Rezoluţia trebuie să respec- 
te aplicarea principiului „necesitatea de a cunoaşte”, 
competențele şi atribuțiile funcționale ale structurii/ 
persoanei, dacă acesta posedă certificat de securitate 
tip A de nivel corespunzător nivelului de clasificare al 
documentului. 

Documentele NATO clasificate se predau spre 
rezolvare prin respectarea a trei condiții esenţiale: 


existența semnăturii în registrul de evidenţă destinat 
acestui scop; pe baza rezoluţiei comandantului; în baza 
consultării documentului de confirmare a faptului că 
persoana deține document de acces de nivel corespun- 
zător. Documentele se manipulează numai în zone care 
respectă normele de protecție fizică stabilite pentru 
acestea. Protejarea şi respectarea standardelor de secu- 
ritate în cazul manipulării documentelor constituie 
obligaţia şi responsabilitatea personală a posesorului. 

Documentele NATO clasificate se păstrează sepa- 
rat de cele naţionale în zonele de securitate stabilite în 
planul de securitate al structurii militare deținătoare. 
Dacă sunt implementate măsurile de securitate cores- 
punzătoare nivelului de clasificare al documentelor, 
sunt păstrate în containere separate şi sunt respectate 
reglementările referitoare la accesul persoanelor la 
informaţii NATO clasificate, se pot manipula docu- 
mente naţionale şi NATO clasificate în aceleaşi zone 
de securitate. 


PROPUNERE: 


Y Educaţia de securitate trebuie să aibă un caracter de continuitate, iar prin metoda de 
abordare a pregătirii propriu-zise să devină o activitate conştientă a tuturor militarilor 
dar, în special, a celor care vor pleca în teatrele de operaţii în misiuni externe unde 
este necesar să colaboreze cu structuri integrate internaţionale precum NATO, UE sau 


OSCE. 

